László Kovács

Prof. MUDr. **László Kovács**, DrSc. MPH (* 16. október 1950, Budapešť – † 17. september 2017, Bratislava) bol slovenský pediater a nefrológ maďarského pôvodu.

Vedeckú hodnosť „Doktor vied“ v odbore pediatria získal v roku 1988. Vedecko-pedagogický titul docent v odbore pediatria získal v roku 1994 a titul profesor v odbore pediatria v roku 1998.

## Kariéra
Medicínu vyštudoval v Moskve (1. Medicínsky Inštitút Sečenova, 19691975). Pracoval  od roku 1975 v Detskej nemocnici Pála Heima v Budapešti ako sekundárny lekár, od roku 1977 pôsobil ako asistent  na 2. detskej klinike LFUK a DFNsP v Bratislave. Od roku 1986 bol odborný asistent, a od roku 1993 zástupca prednostu, vedúci oddelenia a vedúci laboratória klinickej a molekulovej genetiky na 1. detskej klinike LFUK a DFNsP v Bratislave.

Od roku 2000 do roku 2017 bol prednostom 2. detskej kliniky DFNsP a Lekárskej fakulty Univerzity Komenského v Bratislave a zároveň viedol aj detskú nefrologickú ambulanciu. Zaoberal sa diagnostikou a liečbou chorôb u dojčiat a detí, špecializoval sa na choroby obličiek u detí a na dedičné choroby. Získal atestáciu z pediatrie (1979, 1985), nefrológie (1994) a klinickej genetiky (1997).

Absolvoval viaceré dlhodobé pobyty (výmenné, výskumné a vzdelávacie) na zahraničných odborných pracoviskách (Halle, Chicago, Londýn, Aarhus, Pécs). Bol členom výboru Slovenskej pediatrickej spoločnosti, predsedom sekcie detskej nefrológie Slovenskej nefrologickej spoločnosti. Bol garantom špecializačného vzdelávania lekárov v odbore pediatria, doktorandského štúdia a pre získavanie vedecko-pedagogických titulov docent a profesor v odbore pediatra na Lekárskej fakulte UK v Bratislave. Je zostavovateľom a autorom učebnice z detského lekárstva, má rozsiahlu prednáškovú a publikačnú činnosť. V roku 2012 sa stal víťazom ankety *[[Hospodárske noviny|Hospodárskych novín]]* „Top lekári SR“ ako najlepší pediater.

Bol národným koordinátorom činnosti medzinárodného projektu Orphanet, ktorý je zameraný na zvýšenie povedomia o zriedkavých chorobách, ich mapovanie v jednotlivých krajinách Európy, vytvorenie jednotného európskeho postupu starostlivosti o pacientov a zabezpečenie možnosti ich skorej a rýchlej diagnostiky. Za týmto účelom založil aj genetické laboratórium 2. detskej kliniky DFNsP a LFUK v Bratislave.

6. augusta 2013 mu prezident Maďarska János Áder udelil najvyššie civilné štátne vyznamenanie Maďarska – Maďarský záslužný kríž dôstojníckej triedy, ako uznanie za svoju mimoriadnu odbornú a pedagogickú činnosť a za zásluhy na rozvoji cezhraničnej vedeckej spolupráce.

## Najvýznamnejšie publikácie
**Pediatria*, László Kovács a spoluautori, 2010
**Pediatrická propedeutika*, László Kovács a spoluautori, 2014
**Pediatric Propedeutics, workbook for medical students*, László Kovács, 2014
**150 rokov bratislavskej detskej nemocnice*, Alica Kapellerová, László Kovács, 2005
**Vasopressin – Disturbed Secretion and its Effects*, László Kovács, Branislav Lichardus, 1989
**Pediatria*, Miroslav Šašinka, Tibor Šagát, László Kovács a kol., 2007

## Redakčné rady odborných časopisov
**Neuroendocrinology letters*, Člen redakčnej rady, 2003
**Česko-slovenská pediatrie*, Zástupca vedúceho redaktora za SR, 2005
**Pediatria pre prax*, Predseda redakčnej rady, 2006?
**Hypertonia és nephrologia* (Maďarsko), Člen redakčnej rady, 2006
**Carissimi* – časopis pre telesne postihnutých, Člen redakčnej rady, 2010
**Monitor medicíny Slovenskej lekárskej spoločnosti*, Člen redakčnej rady, 2010

## Rady a komisie pri Ministerstve zdravotníctva a Ministerstve školstva SR
* Transformačná rada Ministra zdravotníctva SR, člen, 19982002
* Grantová agentúra MŠ SR a SAV, Komisia pre lekárske vedy, člen, 19992004
* Grantová agentúra APVV, člen, 2014
* Lieková komisia ŠUKL, člen, 2008
* Slovenská komisia pre vedecké hodnosti MŠSR, člen, 20112016
* Komisia pre zriedkavé choroby MZSR, člen, 2013

## Akademické funkcie
* Akademický senát LFUK, 1999
* Prodekan LFUK, 20002004
* Vedecká rada LFUK, 2000
* Garant a gestor odboru pediatria na LFUK, 2004

## Funkcie a čestné členstvá v medzinárodných a domácich odborných spoločnostiach
* European Society for Pediatric Nephrology, člen výboru, 19941997
* Slovenská nefrologická spoločnosť, viceprezident, člen výboru, 1995
* International Pediatric Nephrology Association, člen výboru, 19982004
* Slovenská pediatrická spoločnosť, člen výboru, 1998
* Russian Association of Pediatric Nephrology, čestný člen, 1997
* Maďarská pediatrická spoločnosť, čestný člen, 2003
* Česká pediatrická spoločnosť, čestný člen, 2005
* MTA SzMAT, viceprezident, 2014

## Štátne a rezortné vyznamenania a uznania
* Dérerova medaila Ministra zdravotníctva SR, 2002
* Zlatá medaila Univerzity Komenského, 2007
* Hynkova medaila Univerzity Komenského, 2010
* Zlatá medaila Slovenskej lekárskej spoločnosti, 2010
* „Top lekár Slovenska“ v odbore Pediatria, 2012
* Maďarský záslužný kríž dôstojníckej triedy, 2013

## Referencie

Kategória:Slovenskí pediatri
Kategória:Slovenskí nefrológovia
Kategória:Slovenskí pedagógovia
Kategória:Slovenskí univerzitní profesori
Kategória:Slovenskí autori náučnej literatúry
Kategória:Prodekani vysokých škôl na Slovensku
Kategória:Slovenské osobnosti maďarského pôvodu